Най-много прокурори работят в Норвегия и Русия, а също в България, Унгария, Латвия, Литва, Молдова и Словакия, показва проучване на Съвета на Европа | webcafe.bg
България сред държавите с най-много прокурори
25.10.2010, 13:25 (обновена 25.10.2010, 13:34)
Прокурорът Роман Василев, прочул се с репликата си към Николай Цонев "На колене!"...
Освен най-много полицаи, България е сред първенците и по брой прокурори, показва поредното проучване на Съвета на Европа, огласено от Франс прес. Най-много прокурори работят в Норвегия и Русия, а също в България, Унгария, Латвия, Литва, Молдова и Словакия. В Австрия, Франция, Гърция, Ирландия, Италия, Испания и Холандия се падат по-малко от петима прокурори на 100 000 жители.Числеността на адвокатите се е увеличила навсякъде, като в Испания, Малта и Италия съотношението е над 20 адвокати на един съдия.Развитието на съдебната система остава приоритет за държавите в Европа, въпреки премахването на съдилища в 13 страни, посочва проучването. Става дума за очертаване на основни тенденции, а не за списък на слабите ученици и отличниците, коментира секретарят на комисията Стефан Лейенберже за изследването от 400 страници, което се опира на статистически данни от 2008 г.За отбелязване е, че Германия не е предоставила никакви данни, а Франция е представила частични.Съкращаване на средствата в тази област е извършено само в четири държави, една от които е Италия, посочват авторите.Черна Гора, Словакия и Унгария са удвоили бюджета си за правосъдие, а Полша, Армения, Естония и Молдова чувствително са увеличили средствата с това предназначение.Бюджетът на съдебната система във Франция е възлизал на 6.44 млрд. евро (с 0.8% повече, отколкото за 2006 г.) Италия е отделила за правосъдие 7.8 млрд. евро (спад от 7 процента), Белгия 1.46 млрд. евро (увеличение от 10%), а Турция - 1.25 млрд. евро (с 2.7% повече).На човек от населението във Франция са се падали по 57.7 евро, в Португалия 86.5 евро, в Испания 86.3 евро, а в Италия - 71.8 евро.Великобритания и страните от Северна Европа попадат в същата група, докато в Русия и Турция за правосъдие на жител са се падали съответно по 23.3 и 11 евро.Най-много отнесено към населението са професионалните съдии в Гърция, Хърватия, Черна Гора, Сърбия и Словения - повече от 30 съдии на 100 000 души. Три пъти по-малко са съдиите в Армения, Азербайджан, Дания и Франция (9.1).Повече от половината от 47-те държави в Съвета на Европа имат система за обезщетяване в случай на прекалено продължителни процедури и/ или при неизпълнение на съдебните решения.
Oще: адвокати българия ес правосъдие прокурори проучване съдии Още от Newscafe
2 Anton Andonov | 25.10.201016:01
Бих искал да ти отговоря. Много баби хилаво бебе е казал народа. Това не означава, че уважавам този народ, нито пък страната му. Поговорката само ни подсказва, че за да се роди и предава в поколенията, е било многократно необходимо използването и. Компактната и малка кола е по-ефективна, по-икономична и като цяло дава по-добри резултати.	оценка
1 Tony | 25.10.201013:53
защо тогава нямаме ефективно осъдени- в затвора ,
и нашите полицаи не смеят да влязат в циганските махали, а всички български граждани се чувстват несигурни и са в постоянен страх?!?	оценка